Source: http://tuusula.cloudnc.fi/fi-FI/Toimielimet/Kuntakehityslautakunta/Kokous_1192019/Asuntorakentaminen_2020__2024(15310)
Timestamp: 2019-09-17 04:22:26+00:00
Document Index: 7827511

Matched Legal Cases: ['§ 110', '§ 105', '§ 106', '§ 107', '§ 108', '§ 109', '§ 111', '§ 112', '§ 113', '§ 116']

Asuntorakentaminen 2020 - 2024 | Tuusula
Kokous 11.9.2019
Asuntorakentaminen 2020 - 2024
Kuntakehityslautakunta, kokous 11.9.2019
§ 110 Asuntorakentaminen 2020 - 2024
TUUDno-2019-1735
Tuusulan kunnassa uusien asuntojen rakentaminen keskitetään keskuksiin ja taajamiin, jolloin luodaan edellytyksiä joukkoliikenteelle ja monipuolisille palveluille. Kuntastrategian mukaisesti vahvistetaan Etelä-Tuusulan kasvua sekä tiivistetään ja eheytetään Hyrylän keskustaa ja Rykmentinpuistoa. Jokelan keskustaa tiivistetään rataan tukeutuen ja vahvistetaan taajaman vetovoimatekijöitä puutarhakaupunki-idean pohjalta. Kellokosken omaleimaisuutta ja vetovoimaa vahvistetaan Ruukin ja Sairaalan aluetta sekä keskustaa kehittäen. Monipuolista asuntorakentamista tuotetaan eri elämän tilanteissa oleville ja eri-ikäisten väestöryhmien asumistarpeisiin. Tavoitteena on edistää valinnan mahdollisuuksia niin kerros- kuin pientaloasuntojen tuotannolla sekä varmistamalla hallintamuotojen moninaisuus omistus-, vuokra- ja asumisoikeusasuntoja tuottamalla. Asuntorakentamisessa tavoitellaan myös kohtuuhintaisuutta ja kooltaan erilaisia asuntoja.
Maankäytön, asumisen ja liikenteen MAL-sopimus 2019 on hyväksytty ja suunnitelman pohjalta valmistellaan ja neuvotellaan MAL-sopimus 2020–2023 valtion, seudun kuntien ja HSL:n kesken. MAL 2019 -suunnitelmassa kuvataan, miten seutua pitäisi kehittää vuosina 2019 - 2050. Suunnitelma on tiekartta siihen, miten seudun liikenteen päästöt saadaan laskuun, asukkaiden arjesta tehdään sujuvaa, ihmiset voivat löytää kodin kohtuullisella hinnalla hyvien liikenneyhteyksien varresta ja työpaikoille on helppo kulkea. MAL-sopimuksilla on määritelty seudun kunnille asuntorakentamisen määrä- ja hallintamuototavoitteita. Tällä hetkellä Tuusulan asuntorakentamisessa on tavoitteena 420 uuden asunnon rakentaminen vuosittain, uudella sopimuksella tavoite nousee 462 asuntoon vuosittain. Valtion tukeman ARA-asuntotuotannon määrällinen tavoite on 20 prosenttia vuosittaisesta asuntotuotannosta.
Asuntorakentamisen ohjelma sisältää tulevan viisivuotiskauden uudisrakentamisen tuotantoarvion, omakotitonttien luovutussuunnitelman ja ARA-uudisrakentamisen hankekatsauksen. Rakentamisen määrään ja tuotannon monipuolisuuteen vaikuttavat yleiset asuntomarkkinat, suhdanteet, maapoliittisten ratkaisujen syntyminen sekä kaavoituksen ja kunnallistekniikan mahdollistamat aikataulut.
Kuntakehityslautakunta päättää ehdottaa kunnanhallitukselle ja edelleen valtuustolle, että
hyväksyä Tuusulan asuntorakentaminen 2020 - 2024:n liitteen mukaisesti.
Tuusulan asuntorakentaminen 2020-2024, KKL 11.9.2019 .pdf (pdf, 6481 kt)
§ 105 Kirkonkylän kampus, asemakaava ja asemakaavan muutos
§ 106 Häriskivi, asemakaava ja asemakaavan muutosehdotus
§ 107 Kellokosken Höylääjänkuja 1, asemakaavan muutos, lausunto Helsingin hallinto-oikeudelle
§ 108 Devoni Oy, kaavoituksen käynnistämissopimus, Maantiekylä
§ 109 Kaavoitussuunnitelma 2020-2024
§ 111 Talousarvio 2020 ja taloussuunnitelma 2020-2024, Kuntakehityslautakunta
§ 112 Osavuosikatsaus II 2019, kuntakehityslautakunta
§ 113 Arviointikertomus 2018 kkl 11.9.2019
§ 116 Muut asiat